أحمد الأعرج

**أحمد بن محمد بن محمد الحسني أبو العباس السعدي** لمعروف ب **أحمد لعرج السعدي**، تولد سنة 1486، كيتعتابر من أقوى سلاطين لمغريب ب حكم كونو مؤسس ديال الدولة السعدية، لي تشهرات ب قوتها لعسكرية لكبيرة و مقاومة لأطماع لبرتغالية. أحمد لعرج السعدي تبايع و تدعم بزاف من سوس بسباب التواجد لبرتغالي ف سواحل أݣادير، من بعد ماشافوه نتاصر ف مدينة اسفي ف لفترة لي كان فيها ولي لعهد مابين 1512 و 1517. تبايع سلطان سنة 1518، و دخل ل مدينة مراكش سنة 1525. و ف عام 1544 غايوقع ليه موشكيل مع خوه محمد الشيخ لي طمع ليه فبلاصتو، وفعلا هاد اللخر غادي يتقلب عليه ويعزلو ويتولى منصب السلطان ف عام 1544 وغايدخل أحمد لعرج ل لحبس لي غايبقا فيه تا غايموت ف عام 1557.

## النسب ديال أحمد الأعرج
احمد الأعرج بن محمد القايم بأمر الله بن محمد بن عبد الرحمان بن علي بن مخلوف بن زيدان بن أحمد بن محمد بن أبي القاسم بن محمد بن الحسن بن عبد الله بن محمد بن عرفة بن الحسن بن أبي بكر بن علي بن الحسن بن أحمد بن إسماعيل بن القاسم بن محمد النفس الزكية بن عبد الله المحض بن الحسن المثنى بن الحسن بن علي بن أبي طالب بن عبد المطلب بن هاشم.

## قيام د الدولة السعدية

### لما دخلو [[البرتغال]] لمنطقة سوس
كانو البرتغاليين وصلو للسوس، وولات الفوضى حيت الوطاسيين كانو مشغولين بالجهاد فالشمال، فاش تزادت المعارك ضد النصارى فحاحة والشياظمة وعبدة. فهاد الوقت، السعديين خرجو يقودو الثورة ب سمية الانتساب لآل البيت. تصدمو مع يحيى بن تافوت (أوتعفّوفت)، اللي كان حليف ديال البرتغاليين فآسفي، وتغلبو عليهم فاللول، ولكن أحمد الأعرج تدخل وأنقذ الموقف، فالليل تراجعو البرتغاليين لمخابيهم، ومن بعد وفاة والده فـ923 هـ، ولى هو الأمير اللي سيطر على مراكش، ومن بعد شدّ درعة والسوس منين قضى على الناصر بن شنتوف اللي كان عامل المدينة.

### احتلال آسفي من عند البرتغال
وحاصر مدينة آسفي من جهة أزمور فـ941 هـ (1534م)، وكانت المدينة غادي تطيح فإيد السعديين لولا المساعدات اللي بعتوها البرتغاليين للمدينة المحاصرة. الجيش المغربي كان فيه جوايه تسعين ألف ما بين فرسان ورجّالة، ومعاهم عشرين رامٍ (رماة) باش يهدّو السور ويهاجمو المدينة، وكان عندهم مدفع سموه "ميمونة" كيرمي كويرات كبار من الحجر. وحدة من هاد الكويرات خداوها البرتغاليين للّشبونة، ودابا باقية فكنيسة براز اللي كيعرفوها حتى ب سمية سانتا لوسيا، وموجودة دابا فالمتحف العسكري ديال لشبونة.

### نساحبو البرتغال من مناطق اخرا من [[المغرب]]
وبان بحال إلى كان تعاون بين العثمانيين والقوى الإسلامية فالمغرب ضد النصارى والمراكز ديالهم فالشمال الإفريقي، ومنين سمع الملك البرتغالي جان الثالث بأن الأسطول العثماني وصل فـ3 ربيع اللول 941 هـ (13 شتنبر) بقيادة خير الدين بربروسا، بدا كيفكر ينسحب من بعض لمدون بحال سبتة وطنجة، حيت كانو مناطق حساسة بالنسبة للدفاع على مصالح النصارى فغرب البحر المتوسط.

السعديين بقاو كيجاهدو حتى زحف أحمد الأعرج على مراكش، ولكن تانهزم فمعركة قوية فتادلا سنة 942 هـ. ومن بعد هاد المعركة، دارت هدنة بين الوطاسيين والسعديين ما بين 942 هـ و955 هـ.

## أحمد الأعرج مؤسس الدولة السعدية

### [[سپانيا|سبانيول]] والبرطقيز طمعو في أراضي المغرب
منين طاحت آخر قلعة ديال المسلمين فالأندلس، طمعو الإسبان والبرتغاليين باش يحتلو لمدون المغربية اللي بدات كتسقط وحدة بوحدة تحت ضرباتهم. ومنين ماقدروش بنو وطّاس، اللي كانو سلاطين المغرب، يوقفو العدوان الإسباني والبرتغالي على السواحل ديال المغرب، بداو المغاربة بشيوخهم وقبائلهم يقلبو على شي شخصية مغربية قوية تقدر تنقذ البلاد من داك الوضع الصعيب. ووقع الاختيار على الشيخ الشريف محمد بن عبد الرحمان الحسني، اللي هو وولدو أحمد الأعرج دخلو فحرب جديدة باش يسترجعو المغرب.

### أحمد الأعرج قدار يسيطر علا الموقف
السلطان أحمد الأعرج، اللي كيتعتبر هو مؤسس الدولة السعدية فالمغرب، قدر يرد العدوان ديال الإسبان والبرتغاليين، ومن بعد قلب هو واللي جاو من بعدو على دولة بني وطّاس باش يقضيو عليها. وبالفعل، خليفتو السلطان محمد الشيخ قدر فـعام 1545 يستولى على مدينة فاس، وبهذا تسالات نهائياً دولة الوطّاسيين.

## إعدام أحمد الأعرج المخلوع، خُو السلطان اللي تقتلو

### غيرة د محمد الشيخ من خوه الاعرج
لقاعدة اللي دارها الأب مؤسس الدولة السعدية كانت كتقول باللي ولاية العهد خاصها ترجع للرجل اللي هو الأكبر فالعائلة. ومن بعد وفاة الأب، ولى أحمد الأعرج هو السلطان فمراكش، حيت كان هو الكبير على خوه محمد الشيخ اللي اتغتال من بعد. ولكن محمد الشيخ هو اللي كان داير السلطة الحقيقية فباقي بلاد المغرب، وقدر يفرض النفوذ ديال الدولة الجديدة فكل الجهات، وكان الجيش كامل تحت الأمر ديالو. وخلف أولاد، وكان أكبرهم عبد الله اللي ولى من بعد اغتيال باه السلطان عبد الله الغالب. أما خوه السلطان، اللي هو أحمد الأعرج، كان عندو أولاد أكبر من أولاد محمد الشيخ، وبحسب القاعدة اللي دايرها الأب، كانت ولاية العهد خاصها تمشي ليهم.

### خلغ د احمد الاعرج من عند خوه
ولكن محمد الشيخ خلع خوه أحمد الأعرج، وفرض عليه وعلى عائلتو كاملة الإقامة الجبرية فمراكش، ووصّى الخليفة ديالو من بعدو باش يعدمهم كاملين منين يموت أو يسمع بخبر موته، باش يرجع العرش لولدو البكر عبد الله.

### تنفيد دوصية محمد الشيخ في خو احمد الأعرج
وفعلاً هاد الشي اللي وقع. كييقول الناصري: منين وصل خبر مقتل محمد الشيخ للقائد أبو الحسن علي بن أبي بكر آزناك، اللي كان خليفتو فمراكش، بادر وقتل أبو العباس الأعرج المخلوع (اللي هو أحمد الأعرج) وأولادو كاملين، ذكور وإناث، كبار وصغار، حيت خاف لا يخرجو أهل مراكش ويبايعوه من جديد. ومنين تقتلو، ما قدر حتى واحد يدفنهم، وبقاو مطروحين حتى جا الشيخ أبو عمرو القسطلي، اللي كان ولي صالح معروف، ودفنهم حدا ضريح الشيخ الجزولي.

## قائمة حكام ديال الدولة السعدية

## مصادر

تصنيف:سعديين
تصنيف:ناس حكمو لمغريب
تصنيف:سلطان مغريبي
تصنيف:زيادة 1486
تصنيف:وفيات 1557
تصنيف:ناس توفاو ف مراكش
تصنيف:مغاربا د لقرن 16
تصنيف:الوطاسيين
تصنيف:المغرب قبل الاستعمار
تصنيف:المغرب
تصنيف:محمد الشيخ
تصنيف:احمد الاعرج
تصنيف:البرتغال
تصنيف:البرطقيز
تصنيف:الاندلس
تصنيف:الملوك الثلاثة
تصنيف:الملوك العلويين
تصنيف:آسفي
تصنيف:تطوان
تصنيف:طنجيس
تصنيف:مراكش
تصنيف:درعة
تصنيف:أزمور
تصنيف:إفريقيا
تصنيف:الشمال الإفريقي
تصنيف:الدولة العلوية